kardosdrur/scandi-wiki huggingface dataset:
Whitney Museum of American Art

The Whitney Museum of American Art, ofte kaldet "the Whitney", er et kunstmuseum i New York City. Museet har en af de vigtigste samlinger af amerikansk kunst fra det 20. århundrede. Whitneys permanente samling har mere end 18.000 værker i forskellige medier. På museet fokuseres der på at fremvise nulevende kunstneres værker samt at have en stor samling af kunst fra den første halvdel af det 20. århundrede.

Kunstmuseer i USA
Museer etableret i 1931
Sildekongefamilien

Fisk fra sildekongefamilien (latin Regalecidae) er store, meget aflange, pelagiske båndagtige fisk bestående af den lille familie Regalecidae.
 Fisk fra sildekongefamilien er fundet i alle tempererede til tropiske oceaner, men ses sjældent.

Sildekongefamilien indeholder fire arter i to slægter. En af disse, sildekongen (Regalecus glesne), er opremset i Guinness Rekordbog som den længste levende benfisk, op til 11 meter i længde.

Etymology and taxonomic history 
Sildekongefamilien indeholder 3 arter i to slægter.

Slægt Agrostichthys
Agrostichthys parkeri (Benham, 1904)
Slægt Regalecus
Sildekonge, Regalecus glesne Ascanius, 1772
Regalecus kinoi Castro-Aguirre, Arvizu-Martinez & Alarcon-Gonzalez, 1991
Regalecus russelii (Cuvier, 1816)

Kilder/referencer

Eksterne henvisninger 

The Australian Museum oarfish page
Oarfish pictures and information including the truth about one internet hoax
Video of an oarfish captured at the surface.
Video of an oarfish hovering in the water
9 meter oarfish  beached in Mexico. Newsgroup entry with photos.

Båndfisk
TVA

TVA har flere betydninger:

Organisationer 
 Tennessee Valley Authority
 Toronto Vegetarian Association
 Tibetan Volunteers for Animals

Tv 
 TV Avisen − de daglige nyhedsudsendelser på DR1
 Andorra Televisió − en tv-kanal fra Andorra
 TVA (Canada) − en canadisk, fransksproget tv-station
 TVA Vicenza − en tv-kanal i Veneto
 Television Aichi Broadcasting − en japansk tv-station
 TVA Digital − en brasiliansk tv-udbyder

Andet 
 TV-Anytime − en metadataspecifikation for digitalt tv
 Time Variance Authority − en fiktiv organisation i Marvel-universet
 Moms i fransktalende lande ("Taxe sur la Valeur Ajoutée")
Erharting

Erharting er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er sammen med kommunerne Niederbergkirchen og Niedertaufkirchen, en del af Verwaltungsgemeinschaft Rohrbach, som har sæde i landsbyen Rohrbach som ligger i kommunen.

Geografi 
Erharting ligger ved floden Isen i region Sydøstoberbayern i Bayerisches Alpenvorland i udkanten af den brede dalsænkning omkring floden Inn omkring 12 km syd for Neumarkt-Sankt Veit, 7 km nordøst for Mühldorf, 11 km nordvest for Neuötting 13 km fra Altötting og 86 km fra München. I landsbyen Rohrbach er der en banegård med forbindelse til Landshut, Mühldorf og Salzburg.

Nabokommuner 
 Mühldorf
 Niederbergkirchen
 Niedertaufkirchen
 Pleiskirchen
 Töging

Eksterne henvisninger 

 Verwaltungsgemeinde Rohrbach
Bayerische Akademie der Wissenschaften

Bayerische Akademie der Wissenschaften (BAdW) er en selvstændig institution, grundlagt 1759, der er beliggende i München, Tyskland. 

Akademiet optager forskere, hvis forskning har bidraget kraftigt til en forøgelse af viden inden for deres emne. Det generelle mål for akademiet er at fremme tværfaglige møder og kontakter og samarbejde med repræsentanter for forskellige fag.

Eksterne henvisninger 

Videnskabsakademier
München
Etableret i 1759
Jeanne og Henri Nathansens Mindelegat

Jeanne og Henri Nathansens Mindelegat er som navnet antyder et legat til minde om ægteparret Jeanne Nathansen og Henri Nathansen. Det bliver normalt uddelt på Henrik Nathansens dødsdag den 16. februar. Det blev uddelt første gang i 1946. Der uddeles sammen med legatet et beløb på kr. 25.000 (jævnfør år 2004) til kunstnere inden for litteratur, musik og teater med videre. Skal ikke forveksles med Jeanne og Henri Nathansens Fødselsdagslegat.

Kilder 

Legater fra Danmark
Dansk Forfatterforenings H.C. Andersen Legat

Dansk Forfatterforenings H.C. Andersen Legat er som navnet antyder et legat, der bliver uddelt af Dansk Forfatterforening til minde om og påskønnelse af forfatteren H.C. Andersen. Det bliver normalt uddelt omkring H.C. Andersens fødselsdag den 2. april. Det er Kulturministeriet, som har stillet legatets tilhørende beløb til rådighed for Dansk Forfatterforening. Det var i 1955, at legatet blev oprettet i anledning af 150 året for H.C. Andersens fødsel i 1805.

Liste over modtagere 
2021 Stine Pilgaard
2019 Knud Romer
2017 Ib Michael
2015 Knud Wentzel
2013 Jens Blendstrup
2004 Finn Barlby
2002 Lilian Brøgger
2001 Jørgen Skjerk
2000 Thomas Winding
1999 Aage Jørgensen
1998 Louis Jensen
1997 Johan de Mylius
1996 Johannes Møllehave
1995 Jytte Borberg
1994 Ulla Ryum og Jørgen Bonde Jensen
1993 Svend Otto S.
1992 Per Olov Enquist
1991 Klaus P. Mortensen
1990 Martha Christensen
1989 Peter Zinkernagel
1988 Klaus Rifbjerg
1987 Dorrit Willumsen
1986 Aage Henriksen
1985 Ib Spang Olsen
1984 Niels Birger Wamberg
1983 Villy Sørensen
1982 Thøger Birkeland
1981 Sven Møller Kristensen
1980 Kirsten Thorup
1979 William Heinesen
1978 Niels Oxenvad
1977 Cecil Bødker
1976 Poul Ørum
1975 Tove Ditlevsen
1974 Benny Andersen
1973 Elias Bredsdorff
1972 F.J. Billeskov Jansen
1971 Karl Bjarnhof
1970 Tom Kristensen
1969 Hans Lyngby Jepsen
1968 Erik Dal
1967 Jacob Paludan
1966 Aage Dons
1965 Bo Grønbech
1964 Peter Seeberg
1963 Hilmar Wulff
1962 Paul V. Rubow
1961 Frank Jæger
1960 H.C. Branner
1959 Hans Brix
1958 Helge Topsøe-Jensen
1955 Karen Blixen

Referencer 

Forfatterforenings H.C. Andersen Legat
Legater fra Danmark
Etableret i 1955
Niko Kranjčar

Niko Kranjčar (født 13. august 1984 i Zagreb, Jugoslavien) er en kroatisk fodboldspiller, der spiller som midtbanespiller. Han har gennem karrieren været tilknyttet blandt andet Portsmouth, Tottenham, Dynamo Kiev, Dinamo Zagreb og Hajduk Split.

Kranjčar har vundet det kroatiske mesterskab med både Dinamo Zagreb og Hajduk Split. Karrierens største triumf kom dog i 2008, hvor han med Portsmouth F.C. var med til at vinde FA Cuppen efter finalesejr over Cardiff City F.C.

Landshold 
Kranjčar nåede 81 kampe og 16 scoringer for Kroatiens landshold, som han debuterede for den 18. august 2004 i et opgør mod Israel. Han har efterfølgende repræsenteret sit land til både VM i 2006 og EM i 2008.

Eksterne henvisninger 

Fodboldspillere fra Kroatien
Fodboldspillere fra Portsmouth F.C.
Fodboldspillere fra Hajduk Split
Fodboldspillere fra Dinamo Zagreb
Fodboldspillere fra Tottenham Hotspur F.C.
Fodboldspillere fra Dynamo Kyiv
Fodboldspillere fra Queens Park Rangers F.C.
Personer fra Zagreb
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Inokulum

Inokulum (fra latin: Inoculum) er en betegnelse for podemateriale, dvs. et materiale, der tilsættes et andet materiale med henblik på enten at opdyrke podematerialet eller at inficere det materiale, podematerialet er tilsat. 

Et eksempel herpå kan være tilsættelsen af en bakteriekultur, eller en kultur af mælkesyrebakterier der tilsættes mælk for at fremstille yoghurt.

Se også 
Vaccination

Mikrobiologi
Stipe Pletikosa

Stipe Pletikosa (født 17. januar 1979 i Split, Jugoslavien) er en kroatisk tidligere fodboldspiller, der spillede som målmand. Han var blandt andet tilknyttet Hajduk Split i hjemlandet, Shakhtar Donetsk i Ukraine samt russiske Spartak Moskva og FC Rostov.

Landshold 
Pletikosa nåede at spille hele 114 kampe for Kroatiens landshold, hvilket gør ham til den kroatiske landsholdsspiller med næstflest kampe for landsholdet. Han debuterede i 1999 i en venskabskamp mod Danmark. Han repræsenterede efterfølgende sit land ved fem slutrunder.

Eksterne henvisninger 

Fodboldspillere fra Kroatien
Fodboldspillere fra Hajduk Split
Fodboldspillere fra FC Spartak Moskva
Fodboldspillere fra Tottenham Hotspur F.C.
Fodboldspillere fra FC Rostov
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Personer fra Split
Yvonne Shashoua

Yvonne Shashoua født 1962 er en dansk atlet (løber) medlem af AK73 var tidligere i Københavns IF og Sparta. Hun vandt 1999 det danske mesterskab på 3000 meter indendørs.
Shashoua arbejder som konservator, hun er Senior Researcher på Nationalmuseet i København og forsker i hvordan man bedst bevarer plastmaterialer.

Danske mesterskaber 
  2007 Marathon 3.26,24
  1999 3000m inde 10:41.46

Maratonløbere fra Danmark
Atleter fra Københavns IF
Atleter fra Sparta Atletik
Atleter fra AK73
Mellemdistanceløbere fra Danmark
Arturo Santillan

Arturo Orozco Santillan født 1969 i Mexico er en dansk kapgænger medlem af GK Frem 2000 tidligere i Københavns IF. Han var frem til 1999 i Trongårdens IF som løber. 

Santillan dyrkede kapgang i juniorårene i Mexico. Han boede i København og senere i Ålborg fra 1997-2002. Så snart han kom til Danmark begyndte han at løbe i Trongårdens IF. Han begyndte på kapgang igen i foråret 1999 og skiftede til Københavns IF. Han vandt 2000 det danske mesterskab på 10.000 meter gang og 2001 5000 meter gang indendørs samt på 50 km i 2002. Derefter rejste han tilbage til Mexico. 
Nu er Santillan tilbage i Danmark. Her har han en stilling som forsker og underviser på Syddansk Universitet i Odense og går nu for GK Frem 2000 i Odense.

Danske mesterskaber 

  2013 30km 3.18.09 
  2012 5.000 meter
  2012 20km
  2012 30km
  2012 5000 meter gang inde
  2011 5.000 meter
  2011 10.000 meter
  2010 10.000 meter
  2010 5.000 meter
  2009 20km 
  2009 10km 
  2002 50km
  2002 30 km gang 2.44.21
  2001 20km
  2001 10.000 meter 47.43,6.
  2001 5000 meter gang inde 21:30.2 
  2000 5000 meter gang inde 21:56.2
  2000 10.000 meter 44.37,4 
  1999 10.000 meter

Personlige rekorder 
Indendørs
5.000 meter: 21,30,2 (25. februar 2001) 

Bane
3.000 meter: 11,58,89 (11. august 2000) 
5.000 meter: 22,41,2  (2. juni 2001) 
10.000 meter: 44,37,4 (19. august 2000) 

Landevej
5 km: 21,39      (28. april 2001) 
10 km: 43,32      (28. april 2001) 
15 km: 1,07,44    (28. april 2001) 
20 km: 1,35,07    (28. april 2001) 
25 km: 2,14,02    (23. juni 2002) 
30 km: 2,44,21    (23. juni 2002) 
35 km: 3,29,16    (6. april 2002)
40 km: 3,58,36    (6. april 2002) 
45 km: 4,27,26    (6. april 2002) 
50 km: 4,59,27    (6. april 2002)

Ekstern henvisning 
 DAF i tal-profil – Arturo Santillan 
 GK Frem 2000 – Arturo Santillan 

Kapgængere fra Danmark
Atleter fra Københavns IF
Atleter fra Trongårdens IF
Atleter fra GK Frem
Personer fra Mexico
Josip Šimunić

Josip Šimunić (født 18. februar 1978 i Canberra, Australien) er en tidligere kroatisk/australsk fodboldspiller, der spillede som forsvarsspiller i klubber som Dinamo Zagreb, 1899 Hoffenheim, Hertha Berlin, Hamburger SV samt Melbourne Knights i Australien.

Landshold 
Šimunić står noteret for hele 105 kampe og tre scoringer for Kroatiens landshold, hvilket gør ham til den kroatiske spiller med tredjeflest optrædender for landsholdet. Han debuterede den 10. november 2001 i et opgør mod Sydkorea. Han har efterfølgende repræsenteret sit land ved fem slutrunder, og stoppede både klub- og landsholdskarrieren i slutningen af 2014. Hans sidste landskamp var mod Island i november 2013, i en play-off kamp som sikrede Kroatien adgang til slutrunden. Šimunić udtrykte sig fascistisk som fejring af deres kvalifikation, og blev derefter tildelt en karantæne på 10 spilledage. Som bekendt, blev denne karantæne aldrig afsonet til ende, inden han valgte at stoppe sin aktive karriere som professionel fodboldspiller.

Referencer

Eksterne henvisninger 
 Josip Šimunić på hertha.de 

Fodboldspillere fra Australien
Fodboldspillere fra Kroatien
Fodboldspillere fra Hamburger SV
Fodboldspillere fra Hertha BSC Berlin
Fodboldspillere fra TSG 1899 Hoffenheim
Fodboldspillere fra Dinamo Zagreb
Personer fra Canberra
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Ivan Rakitić

Ivan Rakitić (født 10. marts 1988 i Rheinfelden, Schweiz) er en kroatisk/schweizisk fodboldspiller, der spiller som midtbanespiller hos den spanske La Liga-klub Sevilla, som han skiftede til i 2020.

Inden sit ophold i Sevilla havde Rakitić spillet sine første senior år i schweiziske FC Basel.

Landshold 
Rakitić står (pr. januar 2011) noteret for 25 kampe og otte scoringer for Kroatiens landshold, som han debuterede for den 8. september 2007 i et opgør mod Estland. Han repræsenterede efterfølgende sit land ved EM i 2008.

Klubkarriere

FC Basel 
Efter at have tilbragt kort tid på FC Basels ungdomshold, tog Rakitić det store skridt mod at gøre sin førsteholds debut for FC Basel den 29. september 2005 under UEFA Cup udekampe i Široki Brijeg . Han fik sin første Schweiziske Super League kamp den 15. april 2006 i Basel's udekampe mod Neuchâtel Xamax. Selv om disse to kampe var de eneste, han spillede i løbet af sin første professionelle sæson med Basel, gik han efter at etablere sig på førsteholdet. Hans anden sæson, hvor han scorede 11 mål i 33 Super League optrædener.Han fik ni UEFA Cup-optrædener i løbet af hans anden senior sæson og han blev også kåret til bedste unge spiller i Super League i 2006-07 samt med modtagelsen af den schweiziske »Goal of the Year" prisen for et imponerende mål, han scorede mod FC St. Gallen.

Schalke 04 
Efter en imponerende karriere som teenager, blev Rakitić igen hyldet af de store europæiske klubber, som gav udtryk for interesse i hans unge evner. Han underskrev en kontrakt med tyske Schalke 04 den 22. juni 2007. Han blev opdaget af deres head coach, Mirko Slomka, som en erstatning for den Brasilianske midtbanespiller Lincoln, der forlod klubben til fordel for Galatasaray.
Han fik sin debut for Schalke den 21. juli 2007 mod Karlsruher. Den 5. august 2007 scorede Rakitić sit første konkurrencemæssige mål for sin nye klub i deres 9-0 udebanesejr over Eintracht Trier i første runde af DFB-Pokalen.

Sevilla 
I januar 2011 skrev Rakitić under på en 4½ årig kontrakt med spanske Sevilla FC.

FC Barcelona 
D. 1. juli 2014 skrev Rakitić under på en 5-årig kontrakt med spanske FC Barcelona.

Referencer

Eksterne henvisninger 

 Weltfussball.de spillerinfo

Fodboldspillere fra Schweiz
Fodboldspillere fra Kroatien
Fodboldspillere fra FC Basel
Fodboldspillere fra FC Schalke 04
Fodboldspillere fra Sevilla FC
Fodboldspillere fra FC Barcelona
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Aage Petersen (atlet)

Hans Frederik Aage Petersen (30. december 1883 i København – 1. april 1963 i Åbenrå) var en dansk atlet som startede karrieren i Freja Odense. Han flyttede 1912 til København, hvor han var medlem af KB (1912), Sparta (1913) derefter i Københavns IF.

Petersen deltog i OL 1906 i; 100 meter, 400 meter, højdespring, længdespring og længdespring uden tilløb, han gik ikke videre fra de indledende heat og nåede ikke finalen i springdisiplinerne. Han vandt seks danske mesterskabber i længdespring i perioden 1903-1916.

Aage Petersen var lillebror til Axel Johannes Petersen som deltog i OL 1908.

Eksterne henvisninger 
 Aage Petersen Biography and Statistics – Olympics at Sports-Reference.com

Danske mesterskaber 
 
  1916 Længdespring 6,59
  1915 Længdespring 6,43
  1914 Længdespring 6,17
  1913 Længdespring 6,27
  1912 Længdespring 6,62
  1911 Længdespring 5,90
  1911 Trespring
  1910 Længdespring 6,14
  1910 100 meter
  1910 110 meter hæk 18.8
  1910 Trespring 12,90
  1908 Længdespring 6,10
  1906 Højdespring 1,40?
  1905 Hammerkast 30,45 ?
  1904 Længdespring 6,01
  1903 Længdespring 6,00

Personlige rekorder 
 100 meter: 11.0 (1908)
 Længdesprng: 6.62 (1912).

Eksterne henvisninger 
 

Atleter fra Københavns IF
Personer fra København
Danske OL-deltagere i atletik
Hammerkastere fra Danmark
Længdespringere fra Danmark
Højdespringere fra Danmark
Sprintere fra Danmark
Darijo Srna

Darijo Srna (født 1. maj 1982 i Metković, Jugoslavien) er en kroatisk fodboldspiller, der spiller som midtbanespiller hos den ukrainske ligaklub Shaktar Donetsk. Han kom til klubben i 2003 fra Hajduk Split i sit hjemland.

Landshold 
Srna står noteret for hele 134 kampe og 22 scoringer for Kroatiens landshold, hvilket gør ham til den kroatiske spiller med flest kampe for sit land. Han debuterede for sit land den 20. november 2002 i et opgør mod Rumænien. Han repræsenterede efterfølgende sit land til både EM i 2004, VM i 2006, EM i 2008, EM i 2012, VM i 2014 og EM i 2016, hvorefter han stoppede på landsholdet efter den sidste slutrunde.

Eksterne henvisninger 

 Shaktar Donetsk spillerinfo 

Fodboldspillere fra Kroatien
Fodboldspillere fra Hajduk Split
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Nikola Pokrivač

Nikola Pokrivač (født 26. november 1985 i Čakovec, Jugoslavien) er en kroatisk fodboldspiller, der spiller som defensiv midtbanespiller hos den kroatiske klub HNK Rijeka. Han kom til klubben i 2013 fra Dinamo Zagreb i Kroatien. Inden da havde han spillet for de kroatiske klubber Dinamo Zagreb og Varteks Varaždin samt for AS Monaco i Frankrig og Red Bull Salzburg i Østrig.

Landshold 
Pokrivač nåede i sin tid som landsholdspiller at spille 15 kampe for Kroatiens landshold, som han debuterede for den 24. maj 2008 i et opgør mod Moldova. Umiddelbart efter blev han udtaget til den kroatiske trup til EM i 2008.

Eksterne henvisninger 
 AS Monaco spillerinfo

Fodboldspillere fra Kroatien
Fodboldspillere fra AS Monaco FC
Fodboldspillere fra Red Bull Salzburg
Fodboldspillere fra Dinamo Zagreb
Deltagere ved det europæiske mesterskab i fodbold 2008
Helle Sichlau

Helle Sichlau født 25. oktober 1957 er en dansk tidligere atlet, som var medlem i Kastrup Tårnby Atletik. Hun vandt 15 danske meterskaber.

Helle Sichlau er gift med tidligere atlet Søren Viggo Pedersen

Internationale mesterskaber 
 1983 VM 400 meter hæk nummer 19 57.90
 1982 EM 400 meter hæk nummer 14 58.91
 1981 EM-inde 50 meter hæk inde nummer 14 7,29
 1976 NM Femkamp  3897

Internationale ungdomsmesterskaber 
 1975 JEM 100 meter hæk nummer 4 14,25
 1975 JEM Femkamp nummer 12 3725

Danske mesterskaber 
  1984 400 meter 54.90
  1984 400 meter hæk 58.15
  1983 100 meter hæk 13.49w
  1983 400 meter hæk 58.14
  1982 100 meter hæk 13.94
  1982 400 meter hæk 59.68
  1981 400 meter hæk 60.34
  1981 100 meter hæk 13.6
  1980 100 meter hæk 13.6
  1980 400 meter hæk 59.4
  1980 Længdespring 6,02
  1980 60 meter hæk inde 8.3
  1979 60 meter hæk inde 8.6
  1978 400 meter hæk 62.18
  1978 100 meter hæk 14.18
  1978 Længdespring 5,81
  1977 60 meter hæk inde 8.6
  1976 100 meter hæk 14.54
  1976 60 meter hæk inde 8.7
  1975 100 meter hæk 14.21
  1974 100 meter hæk 15.0
  1973 100 meter hæk 15.4

Danske rekorder 
 50 meter hæk inde: 7,29 21. februar 1981
 Femkamp: 4083p Østerbro Stadion 27. juni 1976 (Serie:14,0-ll,37-1,64-5,60-25,0)

Eksterne henvisninger 
 IAAF – Helle Sichlau
 DAF i tal – Helle Sichlau 

Atleter fra Københavns IF
Atleter fra Kastrup Tårnby Atletik
Hækkeløbere fra Danmark
Raúl Ricardo Alfonsín

Raúl Ricardo Alfonsín (12. marts 1927 i Chascomús, Argentina – 31. marts 2009 i Buenos Aires, Argentina) var Argentinas præsident i 1983-89, den første demokratisk valgte efter militærdiktaturet 1976–1983. Han blev efterfulgt af Carlos Menem.

Alfonsin fik en militær uddannelse og studerede derefter jura. Han blev cand.jur. i 1950 og åbnede samme år en advokatpraksis i Chascomús. Allerede i studietiden havde han været medlem af Movimiento de Intransigenica y Renovación (bevægelsen for modernisering og fornyelse), som var en gren af det radikale parti Union Civica Radical. Han blev valgt ind i kommunestyret i sin hjemby i 1950 og to år senere blev han valgt ind i provinskongressen. I 1953 blev han arresteret. I 1963 blev han valgt ind i den nationale kongres, men han trak sig fra pladsen i protest mod, at præsident Arturo Umberto Illia blev styrtet ved et militærkup i 1966.

Argentinas præsidenter
Politikere fra Argentina
Mireya Moscoso

Mireya Elisa Moscoso Rodríguez de Arias (f. 1. juli 1946) var Panamas præsident i 1999-2004.

Hun er enke efter den tidligere præsident Arnulfo Arias.

Panamas præsidenter
Politikere fra Panama
James Roosevelt, Sr.

James Roosevelt, Sr. (født 16. juli 1828, død 8. december 1900) var en amerikansk forretningsmand og far til præsident Franklin Delano Roosevelt. Han blev født i Hyde Park, New York som søn af Isaac Roosevelt (1790–1863) og hans kone Mary Rebecca Aspinwall (1809–1886).

Familie 
Roosevelt's far Isaac Roosevelt var fjerde generations efterkommer af Nicholas Roosevelt (1658-1742), som også var en sjette generations forfader til Theodore Roosevelt. Hans kone Mary Aspinwall var en sjette generations efterkommer af Rebecca Stoughton, søster til William Stoughton, dommer og anklager under Hekseprocesserne i Salem.

Forretning 
Roosevelt's forretningsinteresser drejede sig primært om kul og transport. Han var vicepræsident i Delaware and Hudson Railway og præsident for Southern Railway Security Company. James var en høj, slank og velhavende mand med betydelige forbindelser i samfundet, et passende parti efter enhver standard. I 1853 giftede han sig med sin slægtning Rebecca Howland (1831–1876). De fik en søn, James "Rosy" Roosevelt, Jr  (1854–1927). James blev enkemand i 1876.

Ægteskab 

Fire år senere ved et selskab, hvor hans fætter Theodore Roosevelts eksamen fra Harvard University blev fejret, mødte han en meget fjern slægtning Sara Delano. De blev gift den 7. oktober 1880 og blev forældre til Franklin Delano Roosevelt. James var efter sigende en god far for Franklin, men hans tilbagevendende hjerteproblemer gjorde ham til sidst til en invalid. Franklin reagerede ved at blive kraftigt beskyttende overfor sin far. James døde 20 år efter at han giftede sig med Sara. Hans ejendom blev efterladt til hans sønner.

Personer fra New York

Amerikanere i 1800-tallet
Hey monday

Hey Monday er et amerikansk alternativt rockband fra West Palm Beach, Florida, USA. Bandet består af Cassadee Pope (lead vokal), Michael "Jersey" Moriarty (basguitar), Mike Gentile (lead guitar), Alex Lipshaw (rytmeguitar), Elliot James (trommer) og Bobby Nolan (keyboard).

Musikgrupper fra USA